
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΥΠΑΛΛΗΛΩΝ ΕΙΔΙΚΩΝ ΘΕΣΕΩΝ ΚΑΙ ΟΡΓΑΝΩΝ ΔΙΟΙΚΗΣΗΣ 
ΦΟΡΕΩΝ ΤΟΥ ΔΗΜΟΣΙΟΥ ΚΑΙ ΕΥΡΥΤΕΡΟΥ ΔΗΜΟΣΙΟΥ ΤΟΜΕΑ Αρ. Φύλλου 362 

17 Αυγούστου 2007 


ΥΠΟΥΡΓΕΙΟ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 


Αριθμ. Φ.1/Α/825/89269/ΙΒ 

Χορήγηση εφάπαξ αμοιβής στο διοικητικό προσωπικό 
των Γ ενικών Αρχείων του Κράτους. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 17 παρ. 4 του ν. 3205/2003 
(ΦΕΚ 297 τ.Α') «Μισθολογικές ρυθμίσεις λειτουργών και 
υπαλλήλων του Δημοσίου, Ν.Π.Δ.Δ. και Ο.Τ.Α., μονίμων 
στελεχών των Ενόπλων Δυνάμεων και αντιστοίχων της 
Ελληνικής Αστυνομίας, του Πυροσβεστικού και Λιμενικού 
Σώματος και άλλες συναφείς διατάξεις». 

2. Τις διατάξεις του ν. 2362/1995 «Περί Δημοσίου Λο¬ 
γιστικού». 

3. Τις διατάξεις του άρθρου 1 του ν. 2469/1997. 

4. Τις διατάξεις του ν. 2525/1997 (ΦΕΚ 188/Α/1997) Ενι¬ 
αίο Λύκειο, πρόσβαση των αποφοίτων του στην Τριτο¬ 
βάθμια Εκπ/ση κ.λπ. 

5. Το γεγονός ότι από την απόφαση αυτή προκαλείται 
δαπάνη για το τρέχον έτος ποσό 183.800 ,00 € η οποία 
θα βαρύνει τις πιστώσεις του ΚΑΕ 0519 του Φ. 19-120, 
ο οποίος θα ενισχυθεί με μεταφορά πίστωσης από το 
Υπουργείο Οικονομίας & Οικονομικών. Για τα επόμενα 
τέσσερα έτη και για κάθε έτος προκαλείται δαπάνη 
183.800,00 € η οποία θα εγγράφεται στον προϋπολο¬ 
γισμό του ΥΠΕΠΘ. 

6. Την υπ’ αριθμ. 37930/ΔΙΟΕ 1264/14.10.2005 (ΦΕΚ 
1432/Β/14.10.2005) απόφαση του Πρωθυπουργού και του 
Υπουργού Οικονομικών με θέμα «Μεταβίβαση αρμοδι¬ 
οτήτων Υπουργού Οικονομικών στους Υφυπουργούς 
Οικονομικών». 

7. Το άρθρο 40 του ν. 849/1978 όπως τροποποιήθηκε 
και ισχύει, αποφασίζουμε: 

Χορηγούμε εφάπαξ αμοιβή στο διοικητικό προσωπικό 
των Γ ενικών Αρχείων του Κράτους για τη συμμετοχή 
του στη διεξαγωγή και υποστήριξη των Γενικών (Ει¬ 
σαγωγικών Εξετάσεων) στα Πανεπιστήμια και ΤΕΙ, η 
οποία καθορίζεται και κλιμακώνεται ανάλογα με τις 
κατηγορίες του προσωπικού αυτού ως εξής: 


Α) Υπάλληλοι της κατηγορίας Υποχρεωτικής Εκπαί¬ 
δευσης Υ.Ε. 1.056,00 €. 

Β) Υπάλληλοι της κατηγορίας Δευτεροβάθμιας Εκπαί¬ 
δευσης Δ.Ε. 1.103,00 € 

Γ) Υπάλληλοι της κατηγορίας Τεχνολογικής Εκπαί¬ 
δευσης Τ.Ε. 1.173,00 € 

Δ) Υπάλληλοι της κατηγορίας Πανεπιστημιακής Εκ¬ 
παίδευσης Π.Ε. 1.221,00 €. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 14 Αυγούστου 2007 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΚΑΙ ΕΘΝΙΚΗΣ ΠΑΙΔΕΙΑΣ ΚΑΙ 

ΟΙΚΟΝΟΜΙΚΩΝ ΘΡΗΣΚΕΥΜΑΤΩΝ 

ΠΕΤΡΟΣ ΔΟΥΚΑΣ ΜΑΡΙΕΤΤΑ ΓΙΑΝΝΑΚΟΥ 


Αριθμ. Φ.821/2928Κ/88100/Ζ1 

Καθορισμός αποζημίωσης ατομικών, συλλογικών οργά¬ 
νων και γενικά απασχολούμενων με τις διαδικασί¬ 
ες επιλογής εκπαιδευτικών για απόσπαση στο εξω¬ 
τερικό. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του ν. 2413/1996 (ΦΕΚ 124 τ.Α717.6.1996). 

2. Τις διατάξεις του ν. 2690/1999 (άρθρο 13) (ΦΕΚ 45 
τ.Α79.3.1999). 

3. Τις διατάξεις του ν. 2909/2001 (ΦΕΚ 90 τ.Α'/ 
2.5.2001). 

4. Τ ις διατάξεις του ν. 849/1978 (άρθρο 40) όπως συ¬ 
μπληρώθηκε με το άρθρο 8 του ν. 2129/1993. 

5. Τις διατάξεις του άρθρου 17 του ν. 3205/2003 (ΦΕΚ 
297 τ.Α723.12.2003) «Μισθολογικές ρυθμίσεις λειτουργών 
και υπαλλήλων του Δημοσίου ....». 

6. Την υπ’ αριθμ. 2/47445/0022 κοινή υπουργική απόφα¬ 
ση των Υπουργών Οικονομίας και Οικονομικών και Εθνι¬ 
κής Παιδείας και Θρησκευμάτων (ΦΕΚ 1290 τ.Β74.10.2002) 
περί αποζημίωσης ατομικών, συλλογικών οργάνων και 
γενικά απασχολούμενων με τις διαδικασίες επιλογής 
εκπαιδευτικών στο εξωτερικό. 

7. Την υπ’ αριθμ. 37876/ΣΤ5 (ΦΕΚ 608/26.4.2004 τ.Β') 
κοινή απόφαση του Πρωθυπουργού και της Υπουργού 
Εθνικής Παιδείας και Θρησκευμάτων «Καθορισμός αρ¬ 
μοδιοτήτων Υφυπουργών του ΥΠ.Ε.Π.Θ.». 

8. Τις εκάστοτε ισχύουσες υπουργικές αποφάσεις περί 
συγκρότησης ατομικών και συλλογικών οργάνων του 
ΥΠ.Ε.Π.Θ. που ασχολούνται με τις εξετάσεις ή επιλογές 
και γενικά με τις διαδικασίες απόσπασης εκπαιδευτικών 
Α/θμιας και Β/θμιας Εκπαίδευσης στο εξωτερικό. 

9. Την ανάγκη ενίσχυσης της εύρυθμης και αποτελε¬ 
σματικής λειτουργίας των εν λόγω ατομικών και συλ¬ 
λογικών οργάνων. 

10. Το γεγονός ότι από τις διατάξεις της απόφασης 
αυτής προκαλείται δαπάνη σε βάρος του κρατικού προ¬ 
ϋπολογισμού, η οποία καλύπτεται με σχετική εγγραφή 
στον προϋπολογισμό του ΥΠ.Ε.Π.Θ. και στον ΚΑΕ 0515 
του Φ.19-140, αποφασίζουμε: 

Καθορίζουμε την κατά συνεδρίαση αποζημίωση των 
συμμετεχόντων, καθώς και των νομίμων αναπληρωτών 
τους, στα ατομικά, συλλογικά όργανα και γενικά στις 
διαδικασίες επιλογής εκπαιδευτικών για απόσπαση στο 
εξωτερικό, σε 44,03 Ευρώ (€), όπως αυτή αναπροσαρ¬ 
μόζεται εκάστοτε, για τον καθένα και ανά συνεδρίαση 
και μέχρι πενήντα (50) συνεδριάσεις το χρόνο. 

Η εν λόγω αποζημίωση αφορά τους συμμετέχοντας 
στα ακόλουθα συλλογικά όργανα: 

Α. Στην Επιτροπή Επιλογής των υποψηφίων για από¬ 
σπαση στο εξωτερικό εκπαιδευτικών και διοικητικών 
υπαλλήλων του ΥΠ.Ε.Π.Θ. (Πρόεδρο, μέλη, γραμματέα 
και βοηθούς γραμματείς) άρθρο 8 της υπ’ αριθμ. Φ.821/ 
Κ 162/Ζ1/1228/19.3.2001 Υπουργικής Απόφασης, ΦΕΚ 
300 τ.Β721.3.2001, όπως τροποποιήθηκε με τις αποφά¬ 
σεις Φ.821/3976 Π/130288/Ζ1/4.12.2002.ΦΕΚ 1562 τ.Β' και 
Φ.821/3029 Α/100239/Ζ1/29.9.2006, ΦΕΚ 1504 τ.Β'/12.10.2006, 
και ισχύει εκάστοτε}. 

Β. Στο Συμβούλιο Επιλογής Ευρωπαϊκών Σχολείων 
των υποψηφίων για απόσπαση στα Ευρωπαϊκά Σχολεία 
και τα σχολεία των Διεθνών Οργανισμών (Πρόεδρο, 
μέλη, γραμματέα) άρθρα 3 και 4 της υπ’ αριθμ. Φ.821.6/ 
Ε240/Ζ1/4712/24.11.1998 υπουργικής απόφασης, ΦΕΚ 1238 
τ.Β'/8.12.1998, όπως αυτή ισχύει εκάστοτε). 

Γ. Στην Επιτροπή Επιλογής Εκπαιδευτικού Προσωπικού 
για απόσπαση σε Εκπαιδευτικά Ιδρύματα Τριτοβάθμιας 
Εκπ/σης και Σε Ιδρύματα Ερευνών του Εξωτερικού (Πρό¬ 
εδρο, Αντιπρόεδρο, μέλη, γραμματέα, βοηθό γραμμα¬ 
τέα) άρθρο 2 της υπ’ αριθμ. Φ.821/466Π/16503/Ζ1/15.2.2002 
υπουργικής απόφασης, ΦΕΚ 207 τ.Β'/21.2.2002, όπως 
αυτή ισχύει εκάστοτε). 

Δ. Στο Συμβούλιο Επιλογής Συντονιστών (Πρόεδρο, 
μέλη, γραμματέα) άρθρο 6 παρ. 8 του ν. 2909 τ.Α', ΦΕΚ 
90/2001, και άρθρο 2 παρ. 11 και άρθρο 3 παρ. 6 της υπ’ 
αριθμ. Φ.821.2/Σ271 /Ζ1/3157/9.8.20 01 υπουργικής απόφασης, 
ΦΕΚ 1075 τ.Β'/13.8.2001, όπως αυτή ισχύει εκάστοτε). 

Η εν λόγω αποζημίωση καταβάλλεται μόνο εάν οι 
συνεδριάσεις γίνονται εκτός του κανονικού ωραρίου 
εργασίας. 

Οι αποζημιώσεις της παρούσας απόφασης καταβάλ¬ 
λονται από τις πιστώσεις του ειδικού φορέα 19-140 και 
ΚΑΕ 0515 της ΚΎ. του ΥΠ.Ε.Π.Θ. με την έκδοση τακτι¬ 
κών χρηματικών ενταλμάτων πληρωμής ή ενταλμάτων 
προπληρωμής και με την προσκόμιση των απαραίτη¬ 
των δικαιολογητικών, όπως αυτά καθορίζονται από το 
Υπουργείο Οικονομίας και Οικονομικών. 


Η ισχύς της απόφασης αυτής αρχίζει από το οικονο¬ 
μικό έτος 2007. 

Από την έναρξη ισχύος της παρούσας καταργείται 
κάθε προηγούμενη σχετική απόφαση περί αποζημίωσης 
των συμμετεχόντων και μόνο στα ανωτέρω αναφερό- 
μενα συλλογικά όργανα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Αυγούστου 2007 

Η ΥΠΟΥΡΓΟΣ 

ΜΑΡΙΕΤΤΑ ΓΙΑΝΝΑΚΟΥ 


Αριθμ. 89396/Η 

Ορισμός μελών Διοικητικού Συμβουλίου Βαρβακείου 
Ιδρύματος. 

Η ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Σύμφωνα με: 

1. Το υπ’ αριθμ. 2562/31.8.1953 ν. δ/γμα «περί συστάσεως 
Βαρβακείου Ιδρύματος». 

2. Τις διατάξεις του ν. 725/1977 (ΦΕΚ 300) «περί σύν¬ 
θεσης του Διοικητικού Συμβουλίου του Βαρβακείου 
Ιδρύματος και άλλων τινών διατάξεων». 

3. Το υπ’ αριθμ. 1043854/451/Α 0 0 06/3.7.2007 έγγραφο 
του Υπουργείου Οικονομίας και Οικονομικών. 

4. Το υπ’ αριθμ. 1042/23.5.2007 έγγραφο του Συλλόγου 
διδασκόντων του Βαρβακείου Πειραματικού Λυκείου. 

5. Το υπ’ αριθμ. 719/23.5.2007 έγγραφο του Συλλόγου 
διδασκόντων του Βαρβακείου Πειραματικού Γυμνασίου. 

6. Το από 22.5.2007 έγγραφο του Συλλόγου Γονέων 
και Κηδεμόνων μαθητών του Βαρβακείου Πειραματικού 
Γ υμνασίου 

7. Το υπ’ αριθμ. 53/18.5.2007 έγγραφο του Συλλόγου Γονέ- 
ων και κηδεμόνων του Βαρβακείου Πειραματικού Λυκείου. 

8. Το από 25.5.2007 έγγραφο του Συλλόγου Αποφοίτων 
της Βαρβακείου Προτύπου Σχολής, αποφασίζουμε: 

Ορίζουμε τους κατωτέρω ως μέλη του Διοικητικού 
Συμβουλίου του Βαρβακείου Ιδρύματος: 

ΤΑΚΤΙΚΑ ΜΕΛΗ: 

1. Καραβέλη Άννα, Διευθύντρια του Πειραματικού Λυ¬ 
κείου της Βαρβακείου Σχολής. 

2. Κώτσιο Σπύρο, τέως Γ ενικό Διευθυντή του Υπουρ¬ 
γείου Οικονομίας και Οικονομικών. 

3. Κατσέλη Κωνσταντίνο, προϊστάμενο Τμήματος του 
ΥΠ.Ε.Π.Θ.. 

4. Μπίκα Κωνσταντίνο, εκπρόσωπο του ΥΠ.Ε.Π.Θ.. 

5. Βλάχο Χρήστο, μέλος του Συλλόγου Αποφοίτων της 
Βαρβακείου Προτύπου Σχολής. 

6. Μιχαλόπουλο Παναγιώτη, Πρόεδρο του Διοικητικού 
Συμβουλίου του Συλλόγου Γονέων και Κηδεμόνων του 
Βαρβακείου Πειραματικού Λυκείου. 

7. Σάκκουλη Αναστάσιο, μέλος του Συλλόγου Γονέων 
και Κηδεμόνων του Βαρβακείου Πειραματικού Γ υμνα¬ 
σίου. 

ΑΝΑΠΛΗΡΩΜΑΤΙΚΑ ΜΕΛΗ: 

1. Οτζάκογλου Θεόδωρο, καθηγητή του Πειραματικού 
Γ υμνασίου της Βαρβακείου Σχολής. 

2. Δήμου Κωνσταντίνο, τέως Διευθυντή του Υπουρ¬ 
γείου Οικονομίας και Οικονομικών. 

3. Παρασκευοπούλου Μαρία, Προϊσταμένη Τμήματος 
του ΥΠ.Ε.Π.Θ. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ Υ.Ο.Δ.Δ.) 

4. Καραχάλιο Αθανάσιο, Προϊστάμενο Τμήματος του 
ΥΠ.Ε.Π.Θ.. 

5. Τζάνα Δημήτριο, μέλος του Διοικητικού Συμβουλίου του 
Συλλόγου Αποφοίτων της Βαρβακείου Προτύπου Σχολής. 

6. Ασημακοπούλου Αικατερίνη, μέλος του Συλλόγου Γονέ- 
ων και Κηδεμόνων του Βαρβακείου Πειραματικού Λυκείου. 

7. Ταταρίδα Βασίλειο, Πρόεδρο του Διοικητικού Συμ¬ 
βουλίου του Συλλόγου Γονέων και Κηδεμόνων του Βαρ¬ 
βακείου Πειραματικού Γυμνασίου. 

Η θητεία των μελών του Διοικητικού Συμβουλίου είναι 
τριετής και λήγει στις 10.8.2010. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Αυγούστου 2007 

Η ΥΠΟΥΡΓΟΣ 

ΜΑΡΙΕΤΤΑ ΓΙΑΝΝΑΚΟΥ 


Με την υπ’ αριθμ. 79985/Β2/8.8.2007 πράξη της Υπουρ¬ 
γού Εθνικής Παιδείας και Θρησκευμάτων, που εκδόθηκε 
σύμφωνα με τις κείμενες διατάξεις, διαπιστώνεται ότι 
οι Καθηγητές Βασίλειος Παπαντωνίου και Παναγιώτης 
Σιαφαρίκας έχουν εκλεγεί ως Πρόεδρος και Αναπληρω¬ 
τής Προέδρου αντίστοιχα του Τμήματος Μαθηματικών 
του Πανεπιστημίου Πατρών, με θητεία δύο ετών από 
1.9.2007 έως 31.8.2009. 

Με την υπ’ αριθμ. 84580/Β2/8.8.2007 πράξη της Υπουρ¬ 
γού Εθνικής Παιδείας και Θρησκευμάτων, που εκδόθηκε 
σύμφωνα με τις κείμενες διατάξεις, διαπιστώνεται ότι 
οι Αναπληρωτές Καθηγητές Κωνσταντίνος Θάνος και 
Αικατερίνη Κομητοπούλου έχουν εκλεγεί ως Πρόεδρος 
και Αναπληρωτής Προέδρου αντίστοιχα του Τμήματος 
Βιολογίας του Εθνικού και Καποδιστριακού Πανεπι¬ 
στημίου Αθηνών με θητεία δύο ετών, από 1.9.2007 έως 
31.8.2009. 

Με την υπ’ αριθμ. 81512/Β2/8.8.2007 πράξη της Υπουρ¬ 
γού Εθνικής Παιδείας και Θρησκευμάτων, που εκδόθηκε 
σύμφωνα με τις κείμενες διατάξεις, διαπιστώνεται ότι οι 
Καθηγητές Αστέριος Δουκουδάκης και Κωνσταντίνος 
Τσιχλάκης έχουν εκλεγεί ως Πρόεδρος και Αναπληρω¬ 
τής Προέδρου αντίστοιχα του Τμήματος Οδοντιατρικής 
του Εθνικού και Καποδιστριακού Πανεπιστημίου Αθηνών 
με θητεία δύο ετών, από 1.9.2007 έως 31.8.2009. 

Με την υπ’ αριθμ. 84577/Β2/8.8.2007 πράξη του Υπουργού 
Εθνικής Παιδείας και Θρησκευμάτων, που εκδόθηκε σύμ¬ 
φωνα με τις κείμενες διατάξεις, διαπιστώνεται, ότι οι Κα¬ 
θηγητές Εμμανουήλ Μπαλτατζής και Μιχαήλ Σταματάκης 
έχουν εκλεγεί ως Πρόεδρος και Αναπληρωτής Προέδρου 
αντίστοιχα του Τμήματος Γεωλογίας και Γεωπεριβάλ- 
λοντος του Εθνικού και Καποδιστριακού Πανεπιστημίου 
Αθηνών με θητεία δύο ετών, από 1.9.2007 έως 31.8.2009. 

Με την υπ’ αριθμ. 81487/Β2/8.8.2007 πράξη της Υπουρ¬ 
γού Εθνικής Παιδείας και Θρησκευμάτω,ν που εκδόθηκε 
σύμφωνα με τις κείμενες διατάξεις, διαπιστώνεται ότι οι 
Καθηγητές Γεωργία Κοκκορού - Αλευρά και Δημήτριος 
Παντελοδήμος έχουν εκλεγεί ως Πρόεδρος και Αναπλη¬ 
ρωτής Προέδρου αντίστοιχα του Τμήματος Ιστορίας 
και Αρχαιολογίας του Εθνικού και Καποδιστριακού Πα¬ 
νεπιστημίου Αθηνών με θητεία δύο ετών, από 1.9.2007 
έως 31.8.2009. 


Με την υπ’ αριθμ. 81483/Β2/8.8.2007 πράξη της Υπουρ¬ 
γού Εθνικής Παιδείας και Θρησκευμάτων, που εκδόθηκε 
σύμφωνα με τις κείμενες διατάξεις, διαπιστώνεται ότι οι 
Καθηγητές Παναγιώτης Πετράκης και Ιωάννης Δημητρί- 
ου έχουν εκλεγεί ως Πρόεδρος και Αναπληρωτής Προέ¬ 
δρου αντίστοιχα του Τμήματος Οικονομικών Επιστημών 
του Εθνικού και Καποδιστριακού Πανεπιστημίου Αθηνών 
με θητεία δύο ετών, από 1.9.2007 έως 31.8.2009. 

Με την υπ’ αριθμ. 81480/Β2/8.8.2007 πράξη της Υπουρ¬ 
γού Εθνικής Παιδείας και Θρησκευμάτων, που εκδόθηκε 
σύμφωνα με τις κείμενες διατάξεις, διαπιστώνεται ότι οι 
Αναπληρωτές Καθηγητές Ιωάννης Γιαννίδης και Θεόδω¬ 
ρος Φορτσάκης έχουν εκλεγεί ως Πρόεδρος και Ανα¬ 
πληρωτής Προέδρου αντίστοιχα του Τμήματος Νομικής 
του Εθνικού και Καποδιστριακού Πανεπιστημίου Αθηνών 
με θητεία δύο ετών, από 1.9.2007 έως 31.8.2009. 

Με την υπ’ αριθμ. 83931/Β2/8.8.2007 πράξη της Υπουρ¬ 
γού Εθνικής Παιδείας και Θρησκευμάτων, που εκδόθηκε 
σύμφωνα με τις κείμενες διατάξεις, διαπιστώνεται ότι 
οι Καθηγητές Σπυρίδων Κρίβας και Ιωάννης Κατσίλης 
έχουν εκλεγεί ως Πρόεδρος και Αναπληρωτής Προέ¬ 
δρου αντίστοιχα του Παιδαγωγικού Τμήματος Δημοτι¬ 
κής Εκπαίδευσης του Πανεπιστημίου Πατρών με θητεία 
δύο ετών, από 1.9.2007 έως 31.8.2009. 

Με την υπ’ αριθμ. 78062/Β2/8.8.2007 πράξη της Υπουρ¬ 
γού Εθνικής Παιδείας και Θρησκευμάτων, που εκδόθη¬ 
κε σύμφωνα με τις κείμενες διατάξεις, διαπιστώνεται 
ότι ο Αναπληρωτής Καθηγητής Ανδρέας Ανδρέου και 
ο Καθηγητής Δημήτριος Μπέσσας έχουν εκλεγεί ως 
Πρόεδρος και Αναπληρωτής Προέδρου αντίστοιχα του 
Παιδαγωγικού Τμήματος Δημοτικής Εκπαίδευσης του 
Πανεπιστημίου Δυτικής Μακεδονίας με θητεία δύο ετών, 
από 1.9.2007 έως 31.8.2009. 

Με την 82419/Β2/8.8.20 07 πράξη της Υπουργού Εθνικής 
Παιδείας και Θρησκευμάτων, που εκδόθηκε σύμφωνα 
με τις κείμενες διατάξεις, διαπιστώνεται ότι οι Ανα¬ 
πληρωτές Καθηγητές Ευθαλία Δημαρά και Δημήτριος 
Σκούρας έχουν εκλεγεί ως Πρόεδρος και Αναπληρω¬ 
τής Προέδρου αντίστοιχα του Τμήματος Οικονομικών 
Επιστημών του Πανεπιστημίου Πατρών με θητεία δύο 
ετών, από 1.9.2007 έως 31.8.2009. 

Η ΥΠΟΥΡΓΟΣ 

ΜΑΡΙΕΤΤΑ ΓΙΑΝΝΑΚΟΥ 


Αριθμ. 5794 

Επανασύσταση και επανασυγκρότηση της ορισθείσας 
με την υπ’ αριθμ. 8487/6.12.2006 Επιτροπής για τη Διε¬ 
νέργεια και Αξιολόγηση των αποτελεσμάτων του υπ’ 
αριθμ. 27/2006 Διεθνούς Ανοικτού Διαγωνισμού για 
την «Υλοποίηση Επιμόρφωσης Εκπαιδευτικών Πληρο¬ 
φορικής», της Πράξης «Δράσεις Επιμόρφωσης Εκπαι¬ 
δευτικών Πληροφορικής», στο Μέτρο 1.2 «Εισαγωγή 
και Αξιοποίηση των νέων Τεχνολογιών στην Εκπαί¬ 
δευση», της Κατ. Πράξεων 2 «Επιμόρφωση Εκπαιδευ¬ 
τικών και Πιστοποίηση» του ΕΠ ΚτΠ». 

Η ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Το άρθρο 90 του π.δ. 63/2005 (ΦΕΚ 98Α) «Κωδικό- 

ποίηση της Νομοθεσίας για την Κυβέρνηση και Κυβερ¬ 
νητικά Όργανα». 

2. Το π.δ. 60/2007 Προσαρμογή της Ελληνικής Νομο¬ 
θεσίας στις διατάξεις της Οδηγίας 2004/18/ΕΚ «περί 
συντονισμού των διαδικασιών σύναψης δημοσίων συμ¬ 
βάσεων έργων, προμηθειών και υπηρεσιών», όπως τρο¬ 
ποποιήθηκε με την Οδηγία 2005/51/ΕΚ της Επιτροπής 
και την Οδηγία 2005/75/ΕΚ του Ευρωπαϊκού Κοινοβου¬ 
λίου και του Συμβουλίου της 16ης Νοεμβρίου 2005 (ΦΕΚ 
64/Α/16.3.2007). 

3. Τις διατάξεις της Οδηγίας 2004/18 του Ευρωπαϊκού 
Κοινοβουλίου και του Συμβουλίου της 31.3.2004 περί 
συντονισμού των διαδικασιών σύναψης δημοσίων συμ¬ 
βάσεων έργων, προμηθειών και υπηρεσιών. 

4. Τις διατάξεις του ν. 2860/2000 (ΦΕΚ 251Α) «Δια¬ 
χείριση, παρακολούθηση και έλεγχος του Κοινοτικού 
Πλαισίου Στήριξης και άλλες διατάξεις», όπως ισχύει 
σήμερα. 

5. Τις διατάξεις του άρθρου 13επ. του ν. 2690/1999 
«Κώδικας Διοικητικής Διαδικασίας» περί των «Συλλογι¬ 
κών Οργάνων της Διοίκησης». 

6. Το θεσμικό πλαίσιο που διέπει την Ειδική Υπηρεσία 
Εφαρμογής Προγραμμάτων ΚΠΣ του ΥΠΕΠΘ, όπως το 
άρθρο 6 του ν. 3027/2002 (ΦΕΚ 152Α) όπως τροποποι¬ 
ήθηκε με το άρθρο 13 αρ. 12 του ν. 3149/10.6.2003 (ΦΕΚ 
141Α), και την υπ’ αριθμ. 10756/9.10.2002 κοινή υπουργική 
απόφαση (ΦΕΚ 1343Β) όπως τροποποιήθηκε και ισχύει 
σήμερα. 

7. Τις διατάξεις του π.δ. 394/1996 ΚΠΔ (ΦΕΚ 266Α/1996) 
ιδίως το άρθρο 38. 

8. Το π.δ. 4/2002 (ΦΕΚ3Α) «Εκτέλεση ενεργειών τεχνι¬ 
κής βοήθειας-στήριξης και διαχείριση των αντίστοιχων 
πόρων», άρθρο 3. 

9. Το π.δ. 121/2004 (ΦΕΚ 84Α) «Διορισμός Υπουργών 
και Υφυπουργών». 

10. Το θεσμικό πλαίσιο που διέπει τον Ειδικό Λο¬ 
γαριασμό του ΥΠΕΠΟ και ιδιαίτερα την υπ’ αριθμ. 
141/29.1.2004 Υ.Α. «Οδηγός Διαχείρισης Ειδικού Λογαρι¬ 
ασμού» (ΦΕΚ269Β), που ορίζει την αρμοδιότητα Γενικού 
Γραμματέα για τον ορισμό Επιτροπών και ρυθμίζει τις 
διαδικασίες για τις προμήθειες. 

11. Το άρθρο 55 § 4 του ν. 1566/1985 (ΦΕΚ Α' 167/1985) 
και τις διατάξεις του ν. 2621/998 (ΦΕΚ Α' 136/1998). 

12. Την υπ’ αριθμ. 153.265/ΚτΠ9889-Β απόφαση της 
Ε.Υ.Δ ΚτΠ ένταξης της Πράξης «Δράσεις Επιμόρφωσης 
Εκπαιδευτικών Πληροφορικής», στο Μέτρο 1.2 «Εισαγωγή 
και Αξιοποίηση των νέων Τεχνολογιών στην Εκπαίδευ¬ 
ση», της Κατ. Πράξεων 2 «Επιμόρφωση Εκπαιδευτικών 
και Πιστοποίηση», του ΕΠ ΚτΠ. 

13. Το εγκεκριμένο Τεχνικό Δελτίο Έργου και Υποέρ- 
γων της ανωτέρω Πράξης. 

14. Την υπ’ αριθμ. 5983/10.10.2006 υπουργική απόφαση 
έγκρισης της διενέργειας Διεθνούς Ανοικτού Διαγωνι¬ 
σμού, για την «Υλοποίηση Επιμόρφωσης Εκπαιδευτικών 
Πληροφορικής», στο πλαίσιο της ανωτέρω Πράξεως και 
το υπ’ αριθμ. 27/2006 τεύχος Προκήρυξης. 

15. Την υπ’ αριθμ. 5984/10.10.2006 υπουργική απόφαση 
(ΦΕΚ/59/Τ.Υ.Ε.Θ.Ο./2.11.2006) σχετικά με τη Σύσταση και 
Συγκρότηση Επιτροπής για τη διενέργεια και αξιολόγη¬ 
ση των αποτελεσμάτων του ανωτέρω Διαγωνισμού. 

16. Την υπ’ αριθμ. 8487/6.12.2006 υπουργική απόφαση 
(ΦΕΚ/55/τ.Υ.Ο.Δ./15.2.2007) Τροποποίησης της ανωτέρω 
ορισθείσας Επιτροπής, η διάρκεια της οποίας παρατά- 


θηκε με την υπ’ αριθμ. 1929/7.3.2007 υπουργική απόφαση 
(ΦΕΚ/152/τ.Υ.Ο.Δ./13.4.2007). 

17. Την ανάγκη ολοκλήρωσης της διαδικασίας αξιολό¬ 
γησης των προσφορών των υποψηφίων αναδοχών και 
υποβολής εισήγησης αποτελέσματος στην ΕΥΕ Προ¬ 
γραμμάτων ΚΠΣ του Υπ.Ε.Π.Θ. 

18. Ότι η δαπάνη που θα προκληθεί για την αποζημί¬ 
ωση των μελών της Επιτροπής θα καλυφθεί από την 
Τεχνική Βοήθεια του ΕΠ ΚτΠ, το ύψος της οποίας θα 
καθοριστεί με έκδοση σχετικής κοινής υπουργική από¬ 
φασης, σύμφωνα με το ν. 3205/2003, αποφασίζουμε: 

Την επανασύσταση και επανασυγκρότηση της Επι¬ 
τροπής, που ορίστηκε με την υπ’ αριθμ. 8487/6.12.2006 
υπουργική απόφαση για τη Διενέργεια και Αξιολόγηση 
των προσφορών των Αναδοχών για τον Διαγωνισμό 
27/2006 της Ειδικής Υπηρεσίας Εφαρμογής Προγραμμά¬ 
των ΚΠΣ του ΥπΕΠΘ και την εισήγηση αποτελέσματος 
στην Υπηρεσία για την ανάδειξη αναδόχου. 

Κατά τα υπόλοιπα ισχύει η υπ’ αριθμ. 8487/6.12.2006 
υπουργική απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 14 Αυγούστου 2007 

Η ΥΠΟΥΡΓΟΣ 

ΜΑΡΙΕΤΤΑ ΓΙΑΝΝΑΚΟΥ 


Αριθμ. 4817 

Παράταση διάρκειας Επιτροπών για τη Διενέργεια και 
Αξιολόγηση των αποτελεσμάτων των Διεθνών Δια¬ 
γωνισμών με αριθμούς Διακήρυξης 14/2006,16/2006, 
20/2006, 22/2006, 23/2006 και 31/2006 της ΕΥΕ ΚΠΣ 
του ΥΠΕΠΘ. 

Η ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Το άρθρο 90 του π.δ. 63/2005 (ΦΕΚ 98Α) «Κωδικο¬ 
ποίηση της Νομοθεσίας για την Κυβέρνηση και Κυβερ¬ 
νητικά Οργανα». 

2. Το θεσμικό πλαίσιο που διέπει την Ειδική Υπηρεσία 
Εφαρμογής Προγραμμάτων ΚΠΣ του ΥΠΕΠΘ, όπως το 
άρθρο 6 του ν. 3027/2002 (ΦΕΚ 152Α) όπως τροποποι¬ 
ήθηκε με το άρθρο 13 αρ. 12 του ν. 3149/10.6.2003 (ΦΕΚ 
141 Α), και την υπ’ αριθμ. 10756/9.10.2002 κοινή υπουργική 
απόφαση (ΦΕΚ 1343Β) όπως τροποποιήθηκε και ισχύει 
σήμερα. 

3. Το θεσμικό πλαίσιο που διέπει τον Ειδικό Λογαρια¬ 
σμό του ΥΠΕΠΘ και ιδιαίτερα την υπ’ αριθμ. 141/29.1.2004 
υπουργική απόφαση «Οδηγός Διαχείρισης Ειδικού Λογα- 
ριασμού»( ΦΕΚ 269Β), που ορίζει την αρμοδιότητα Γ ενι¬ 
κού Γ ραμματέα για τον ορισμό Επιτροπών και ρυθμίζει 
τις διαδικασίες για τις προμήθειες. 

4. Το π.δ. 60/2007 «Προσαρμογή της Ελληνικής Νο¬ 
μοθεσίας στις διατάξεις της Οδηγίας 2004/18/ΕΚ «περί 
συντονισμού των διαδικασιών σύναψης δημοσίων συμ¬ 
βάσεων έργων προμηθειών και υπηρεσιών» όπως τροπο¬ 
ποιήθηκε με την Οδηγία 2005/51/ΕΚ της Επιτροπής και 

την Οδηγία 2005/75/ΕΚ του Ευρωπαϊκού Κοινοβουλίου 
και του Συμβουλίου της 16ης Νοεμβρίου 2005» (ΦΕΚ 
64/Α/16.3.2007). 

5. Τις διατάξεις της Οδηγίας 2004/18 του Ευρωπαϊκού 
Κοινοβουλίου και του Συμβουλίου της 31.3.2004 περί 
συντονισμού των διαδικασιών σύναψης δημοσίων συμ¬ 
βάσεων έργων, προμηθειών και υπηρεσιών. 

6. Τις διατάξεις του π.δ. 394/1996 «Κανονισμός Προμη¬ 
θειών Δημοσίου» (ΦΕΚ 266Α/1996), ιδίως το άρθρο 38. 

7. Τις διατάξεις του ν. 2860/2000 (ΦΕΚ 251Α) «Δια¬ 
χείριση, παρακολούθηση και έλεγχος του Κοινοτικού 
Πλαισίου Στήριξης και άλλες διατάξεις». 

8. Τις διατάξεις του άρθρου 13επ. του ν. 2690/1999 
«Κώδικας Διοικητικής Διαδικασίας» περί των «Συλλογι¬ 
κών Οργάνων της Διοίκησης». 

9. Το π.δ. 4/2002 (ΦΕΚ 3Α) «Εκτέλεση ενεργειών τεχνι¬ 
κής βοήθειας-στήριξης και διαχείριση των αντίστοιχων 
πόρων», άρθρο 3. 

10. Τις αποφάσεις ένταξης 

• την υπ’ αριθμ. 153.214/ΚτΠ8618-Β/29.11.2005 της Πράξης 
«Προμήθεια Υπολογιστικού και Ειδικού Εξοπλισμού για: 

1. Σχολικές Μονάδες Δευτεροβάθμιας Εκπαίδευσης, 
Ειδικής Αγωγής και ΚΔΑΥ. 

2. Ενίσχυση μαθητών ΑμΕα. 

3. Δημόσιες και Δημοτικές Βιβλιοθήκες» με κωδικό 
ΜΙ3105379, στο Μέτρο 1.1 του ΕΠ Κοινωνία της Πληρο¬ 
φορίας. 

• την υπ’ αριθμ. 6850/15.12.2006 Τροποποίηση για της 
Πράξης «Σχολικές βιβλιοθήκες Περιφέρειας Ιονίων Νή¬ 
σων» με κωδικό ΜΙ8.92205, στο Μέτρο 2.3 του ΕΠ Περι¬ 
φέρειας Ιονίων Νήσων, 

• την υπ’ αριθμ. 14248/06/7.3.2007 Τροποποίηση της 
Πράξης «Σχολικές Βιβλιοθήκες Περιφέρειας Νοτίου 
Αιγαίου» με κωδικό ΜΙ3.99328, στο Μέτρο 1.4 του ΕΠ 
Περιφέρειας Νοτίου Αιγαίου, 

• την υπ’ αριθμ. 13181/26.6.2006 2η Τροποποίηση της 
Απόφασης ένταξης της πράξης «Κτιριακές Παρεμβάσεις 
και Προμήθεια Εξοπλισμού για τη Στέγαση και Λειτουρ¬ 
γία Σχολικής Βιβλιοθήκης σε 108 ΤΕΕ-ΣΕΚ» με κωδικό 
ΜΙ3.91301, στο Μέτρο 5.2 του ΕΠΕΑΕΚ, 

• την υπ’ αριθμ. 2613/10.5.2005 απόφαση ένταξη της 
πράξης «Σχολικές Βιβλιοθήκες Περιφέρειας Βορείου 
Αιγαίου» με κωδικό ΜΙ3.96321, στο Μέτρο 2.3 του ΕΠ 
Περιφέρειας Βορείου Αιγαίου, 

• την υπ’ αριθμ. 152.440/ΚτΠ.3059/Β’/5.6.20061η Τροπο¬ 
ποίηση της Πράξης «Ε-ϋαΙα ΟθπΙθγ» με κωδικό ΜΙ3ύ02929, 
στο Μέτρο 2.2 της ΚτΠ, 

• την υπ’ αριθμ. 152.433/ΚτΠ.3933/Β’/5.6.2006 1η Τροπο¬ 
ποίηση της Πράξης «Υπηρεσίες εκπαίδευσης για το Ε-ϋαία 
Θθγίϊθγ» με κωδικό ΜΙ3.110001, στο Μέτρο 2.5 της ΚτΠ. 

11. Τα εγκεκριμένα Τεχνικά Δελτία των ανωτέρω πρά¬ 
ξεων. 

12. Την υπ’ αριθμ. 3633/29.6.2006 απόφαση της Υπουρ¬ 
γού ΥΠΕΠΘ, για την διενέργεια Ανοικτού Διεθνούς Δι¬ 
αγωνισμού 14/2006. 

13. Την υπ’ αριθμ. 3744/4.7.2006 απόφαση του Γενικού 
Γραμματέα ΥΠΕΠΘ, για τη διενέργεια του Ανοικτού Δι¬ 
εθνούς Διαγωνισμού 16/2006. 

14. Την υπ’ αριθμ. 4667/10.8.2006 απόφαση του Γ ενικού 


Γ ραμματέα ΥΠΕΠΘ, για τη διενέργεια του Ανοικτού Δι¬ 
εθνούς Διαγωνισμού 20/2006. 

15. Την υπ’ αριθμ. 4790/28.8.2006 απόφαση της Υπουρ¬ 
γού Εθνικής Παιδείας και Θρησκευμάτων, για τη διενέρ¬ 
γεια του Ανοικτού Διεθνούς Διαγωνισμού 22/2006. 

16. Την υπ’ αριθμ. 5135/11.9.2006 απόφαση του Γενικού 
Γ ραμματέα ΥΠΕΠΘ, για τη διενέργεια του Ανοικτού Δι¬ 
εθνούς Διαγωνισμού 23/2006. 

17. Την υπ’ αριθμ. 6596/30.10.2006 απόφαση της Υπουρ¬ 
γού Εθνικής Παιδείας και Θρησκευμάτων, για τη διενέρ¬ 
γεια του Ανοικτού Διεθνούς Διαγωνισμού 31/2006. 

18. Τις υπ’ αριθμ. 4787/28.8.2006 και 7875/23.11.2006 
αποφάσεις της Υπουργού Εθνικής Παιδείας και Θρη¬ 
σκευμάτων, για τη συγκρότηση και παράταση διάρκειας 
Επιτροπής για τη Διενέργεια και Αξιολόγηση του Δια¬ 
γωνισμού 14/2006. 

19. Τις υπ’ αριθμ. 4789/28.8.2006 και 7875/23.11.2006 
αποφάσεις της Υπουργού Εθνικής Παιδείας και Θρη¬ 
σκευμάτων, για τη συγκρότηση και παράταση διάρκει¬ 
ας Επιτροπής για τη Διενέργεια και Αξιολόγηση του 
Διαγωνισμού 16/2006 

20. Τις υπ’ αριθμ. 5656/27.9.2006 και 9215/22.12.2006 
αποφάσεις της Υπουργού Εθνικής Παιδείας και Θρη¬ 
σκευμάτων, για τη συγκρότηση και παράταση διάρκειας 
Επιτροπής για τη Διενέργεια και Αξιολόγηση του Δια¬ 
γωνισμού 20/2006. 

21. Τις υπ’ αριθμ. 6243/19.10.2006 και 9215/22.12.2006 
αποφάσεις της Υπουργού Εθνικής Παιδείας και Θρη¬ 
σκευμάτων, για τη συγκρότηση και παράταση διάρκειας 
Επιτροπής για τη Διενέργεια και Αξιολόγηση του Δια¬ 
γωνισμού 22/2006. 

22. Τις υπ’ αριθμ. 6806/6.11.2006 και 9215/22.12.2006 
αποφάσεις της Υπουργού Εθνικής Παιδείας και Θρη¬ 
σκευμάτων, για τη συγκρότηση και παράταση διάρκειας 
Επιτροπής για τη Διενέργεια και Αξιολόγηση του Δια¬ 
γωνισμού 23/2006. 

23. Την υπ’ αριθμ. 1042/5.2.2007 απόφαση της Υπουργού 
Εθνικής Παιδείας και Θρησκευμάτων, για τη συγκρότη¬ 
ση Επιτροπής για τη Διενέργεια και Αξιολόγηση του 
Διαγωνισμού 31/2006. 

24. Την υπ’ αριθμ. 2874/23.4.2007 απόφαση της Υπουρ¬ 
γού Εθνικής Παιδείας και Θρησκευμάτων, για την παρά¬ 
ταση της διάρκειας των λόγω Επιτροπών Διενέργειας 
και Αξιολόγησης Διαγωνισμών. 

25. Την ανάγκη ολοκλήρωσης της αξιολόγησης των προ¬ 
σφορών των ανωτέρω διαγωνισμών, αποφασίζουμε: 

1. Την παράταση για τρεις (3) μήνες της διάρκειας 
λειτουργίας των Επιτροπών Αξιολόγησης που ορίστη¬ 
καν με τις παραπάνω Υπουργικές Αποφάσεις, για την 
Διενέργεια και Αξιολόγηση των προσφορών Αναδοχών 
των Διαγωνισμών 14/2006, 16/2006, 20/2006, 22/2006, 
23/2006 και 31/2006 της Ειδικής Υπηρεσίας Εφαρμογής 
Προγραμμάτων ΚΠΣ του Υπουργείου Εθνικής Παιδείας 
και Θρησκευμάτων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Ιουλίου 2007 

Η ΥΠΟΥΡΓΟΣ 

ΜΑΡΙΕΤΤΑ ΓΙΑΝΝΑΚΟΥ 

Αριθμ. 5790 

Ορισμός του Διευθυντή της Πρωτοβάθμιας Εκπαίδευ¬ 
σης ως υπευθύνου της μισθοδοσίας των ωρομισθίων 
εκπαιδευτικών που απασχολούνται στη Διεύθυνση 
Πρωτοβάθμιας Εκπαίδευσης στο πλαίσιο της Πρά¬ 
ξης «Εφαρμογή Ξενόγλωσσων Προγραμμάτων στην 
Πρωτοβάθμια Εκπαίδευση», της κατηγορίας πράξεων 
2.2.1.γ «Εφαρμογή νέων ξενόγλωσσων προγραμμάτων 
σπουδών στην υποχρεωτική εκπαίδευση», της Ενέρ¬ 
γειας 2.2.1 «Αναμόρφωση εκπαιδευτικών προγραμμά¬ 
των και εκπαιδευτικού υλικού στην Πρωτοβάθμια και 
Δευτεροβάθμια Εκπαίδευση», του Μέτρου 2.2 «Ανα¬ 
μόρφωση Προγραμμάτων Σπουδών - Διεύρυνση Ανώ¬ 
τατης Εκπαίδευσης» του ΕΠΕΑΕΚ II. 

Η ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Το ν. 2860/2000 που αναφέρεται στη Διαχείριση, 
Παρακολούθηση και Έλεγχο του Κοινοτικού Πλαισίου 
Στήριξης. 

2. Τις διατάξεις του άρθρου 6 του ν. 3027/2002 (ΦΕΚ 
152/Α/2002) περί σύστασης της Ειδικής Υπηρεσίας Εφαρ¬ 
μογής Προγραμμάτων Κ.Π.Σ., όπως έχει τροποποιηθεί με 
το άρθρο 13 του ν. 3149/2003 (ΦΕΚ 141/Α/10.6.2003). 

3. Τις διατάξεις της υπ’ αριθμ. 10756/9.10.2002 (ΦΕΚ Β' 
1343/16.10.2002) κοινή απόφαση των Υπουργών Οικονομί¬ 
ας και Οικονομικών - Εσωτερικών, Δημόσιας Διοίκησης 
και Αποκέντρωσης - Εθνικής Παιδείας και Θρησκευμά¬ 
των με θέμα «Οργάνωση της Ειδικής Υπηρεσίας Εφαρ¬ 
μογής Προγραμμάτων Κ.Π.Σ. του Υπ.Ε.Π.Θ.», όπως αυτή 
ισχύει μέχρι σήμερα. 

4. Τις διατάξεις του άρθρου 50 «Ειδικός Λογαριασμός 
στο ΥπΕΠΘ για την αξιοποίηση κονδυλίων του ΚΠΣ» του 
ν. 2413/1996 (ΦΕΚ 124 Α), με τις οποίες αντικαταστάθηκαν 
οι διατάξεις του εδ. γ της παρ. 10 του άρθρου 2 του 
ν. 2233/1994 (ΦΕΚ 141 Α), όπως συμπληρώθηκαν με τις 
διατάξεις της παρ. 2 του άρθρου 4 του ν. 2341/1995. 

5. Τις διατάξεις της παρ. 2 του άρθρου 11 του ν. 2640/ 
1998 (ΦΕΚ 206/Α/3.9.1998) «Δευτεροβάθμια Τεχνική - 
Επαγγελματική εκπαίδευση και άλλες διατάξεις». 

6. Την κοινή υπουργική απόφαση 845/25.8.2003 (ΦΕΚ 
1222 Β) περί «Τροποποίηση και Αντικατάσταση της Από¬ 
φασης υπ’ αριθμ. ΚΑ/1143/30.3.2000», όπως τροποποιή¬ 
θηκε με την υπ’ αριθμ. 329/10.2.2005 κοινή υπουργική 
απόφαση (ΦΕΚ 210Β). 

7. Το εγκεκριμένο Τεχνικό Δελτίο της Πράξης «Εφαρ¬ 
μογή Ξενόγλωσσων Προγραμμάτων στην Πρωτοβάθμια 
Εκπαίδευση» του Μέτρου 2.2 «Αναμόρφωση Προγραμμά¬ 
των Σπουδών -Διεύρυνση Ανώτατης Εκπαίδευσης», της 
Ενέργειας 2.2.1 «Αναμόρφωση εκπαιδευτικών προγραμμά¬ 
των και εκπαιδευτικού υλικού στην Πρωτοβάθμια και Δευ¬ 
τεροβάθμια Εκπαίδευση», της κατηγορίας πράξεων 2.2.1.γ 
«Εφαρμογή νέων ξενόγλωσσων προγραμμάτων σπουδών 
στην υποχρεωτική εκπαίδευση» του ΕΠΕΑΕΚ II. 

8. Την υπ’ αριθμ. πρωτ. της ΕΥΔ ΕΠΕΑΕΚ 4855/12.3.2007 
απόφαση του Ειδικού Γραμματέα Διαχείρισης Προγραμ¬ 
μάτων ΚΠΣ για την ένταξη της Πράξης «Εφαρμογή Ξε¬ 
νόγλωσσων Προγραμμάτων στην Πρωτοβάθμια Εκπαί¬ 
δευση» στο Μέτρο 2.2 του ΕΠΕΑΕΚ. 

9. Την ανάγκη ορισμού υπευθύνου της μισθοδοσίας 
των ωρομισθίων εκπαιδευτικών που απασχολούνται στη 
Διεύθυνση Πρωτοβάθμιας Εκπαίδευσης στο πλαίσιο της 


Πράξης «Εφαρμογή Ξενόγλωσσων Προγραμμάτων στην 
Πρωτοβάθμια Εκπαίδευση», αποφασίζουμε: 

1. Τον ορισμό ως υπευθύνου της μισθοδοσίας των 
ωρομισθίων εκπαιδευτικών Γαλλικής και Γερμανικής 
Γλώσσας που απασχολούνται στην κάθε Διεύθυνση 
Πρωτοβάθμιας Εκπαίδευσης στο πλαίσιο της Πράξης 
«Εφαρμογή Ξενόγλωσσων Προγραμμάτων στην Πρω¬ 
τοβάθμια Εκπαίδευση» του αντίστοιχου Διευθυντή της 
Διεύθυνσης Πρωτοβάθμιας Εκπαίδευσης, από την έναρ¬ 
ξη υλοποίησης της Πράξης (5.12.2006) έως 31.12.2008, 
ημερομηνία λήξης του οικονομικού αντικειμένου της 
Πράξης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Αυγούστου 2007 

Η ΥΠΟΥΡΓΟΣ 

ΜΑΡΙΕΤΤΑ ΓΙΑΝΝΑΚΟΥ 


Αριθμ. 5788 

Τροποποίηση της υπ’ αριθμ. 519/1.2.2006 υπουργικής 
απόφασης (ΦΕΚ 183 τ.Β/13.2.2006) στο πλαίσιο της 
Πράξης 4.1.1.ζ «Εφαρμογή Προγραμμάτων που προ¬ 
ωθούν την ισότητα στην κοινωνία - ΚΑΛΛΙΠΑΤΕΙΡΑ» 
του Μέτρου 4.1 του ΕΠΕΑΕΚ II «Προγράμματα προώ¬ 
θησης της ισότητας των φύλων με έμφαση στην υπο¬ 
στήριξη της αρχικής επαγγελματικής εκπαίδευσης 
και κατάρτισης για γυναίκες» -Ενέργεια 4.1.1. «Προ¬ 
γράμματα υποστήριξης της αρχικής επαγγελματικής 
εκπαίδευσης και κατάρτισης για γυναίκες». 

Η ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Το άρθρο 90 του π.δ./τος 63/2005 (ΦΕΚ 98Α) «Κωδι¬ 
κοποίηση της Νομοθεσίας για την Κυβέρνηση και Κυ¬ 
βερνητικά Όργανα». 

2. Το θεσμικό πλαίσιο που διέπει την Ειδική Υπηρεσία 
Εφαρμογής Προγραμμάτων ΚΠΣ του ΥΠΕΠΘ, όπως το 
άρθρο 6 του ν. 3027/2002 ( ΦΕΚ 152Α) όπως τροποποι¬ 
ήθηκε με το άρθρο 13 αρ. 12 του ν. 3149/10.6.2003 (ΦΕΚ 
141 Α), και την υπ’ αριθμ. 10756/9.10.2002 κοινή υπουργική 
απόφαση (ΦΕΚ 1343Β) όπως τροποποιήθηκε και ισχύει 
σήμερα. 

3. Τις διατάξεις του ν. 2860/2000 (ΦΕΚ 251Α) «Δια¬ 
χείριση, παρακολούθηση και έλεγχος του Κοινοτικού 
Πλαισίου Στήριξης και άλλες διατάξεις» (ΦΕΚ 266Α). 

4. Το άρθρο 55 παρ. 4 του ν. 1566/1985 (ΦΕΚ 167Α) και 
τις διατάξεις του ν. 2621/1998 (ΦΕΚ 136Α). 

5. Τις διατάξεις του άρθρου 13επ. του ν. 2690/1999 
«Κώδικας Διοικητικής Διαδικασίας» περί των «Συλλογι¬ 
κών Οργάνων της Διοίκησης». 

6. Τον κανόνα 11 παρ. 4 του 448/2004 Κανονισμό της 
Επιτροπής της 10ης Μαρτίου 2004 για την τροποποίηση 
του Κανονισμού αρ. 1685/2000 ο οποίος θεσπίζει λεπτο¬ 
μερείς κανόνες εφαρμογής του Κανονισμού 1260/1999 
του Συμβουλίου, όσον αφορά την επιλεξιμότητα των 
δαπανών σχετικά με τις ενέργειες που συγχρηματο- 
δοτούνται από τα διαρθρωτικά ταμεία. 

7. Το θεσμικό πλαίσιο που διέπει τον Ειδικό Λογα¬ 
ριασμό του ΥΠΕΠΘ, ιδίως η παρ. 2 του άρθρου 11 του 
ν. 2640/1998 (ΦΕΚ 206Α) 

8. Τις διατάξεις της υπ’ αριθμ. 329/11.2.2005 κοινής 
υπουργικής απόφασης (ΦΕΚ 210Β) «Τροποποίηση και 
αντικατάσταση της απόφασης υπ’ αριθμ. ΚΑ/845/25.8.2003 
(ΦΕΚ 1222/τ.Β/27.8.2003) «Σύσταση Ειδικού Λογαριασμού 
στο Υπουργείο Εθνικής Παιδείας και Θρησκευμάτων» 
και την υπ’ αριθμ. πρωτ 141/29.1.2004 Υ Α «Οδηγός Δια¬ 
χείρισης Ειδικού Λογαριασμού» (ΦΕΚ269Β). 

9. Την παρ. 4 του άρθρου 14 του ν 3369/2005 (ΦΕΚ 
171Α/2005) «Συστηματοποίηση της δια βίου μάθησης και 
άλλες διατάξεις», που προβλέπει τη διαδικασία έκδο¬ 
σης κοινής υπουργικής απόφασης για την αποζημίωση 
των συλλογικών οργάνων που λειτουργούν στο πλαίσιο 
υλοποίησης συγχρηματοδοτούμενων από το Κοινοτικό 
Πλαίσιο Στήριξης έργων. 

10. Την υπ’ αριθμ. 121/2004 (ΦΕΚ 84Α) «Διορισμός 
Υπουργών και Υφυπουργών». 

11. Το Τεχνικό Δελτίο Έργου και Υποέργων της Πρά¬ 
ξης «Εφαρμογή Προγραμμάτων που προωθούν την ισό¬ 
τητα στην κοινωνία - ΚΑΛΛΙΠΑΤΕΙΡΑ» του Μέτρου 4.1 
του ΕΠΕΑΕΚ II (Κατηγορία Πράξεων 4.1.1 .ζ) της οποίας 
Τελικός Δικαιούχος είναι το ΥΠ.Ε.Π.Θ./Ειδική Υπηρεσία 
Εφαρμογής Προγραμμάτων ΚΠΣ και την υπ’ αριθμ. πρωτ. 
21203/24.10.2005 απόφαση Ένταξης της Πράξης, όπως 
αυτή τροποποιήθηκε με την υπ’ αριθμ. 9074/3.5.2006 
1η Τροποποίηση Απόφαση Ένταξης και την υπ’ αριθμ. 
7471/13.4.2007 2η Τροποποίηση Απόφαση Ένταξης. 

12. Την υπ’ αριθμ. 7140/8.12.2005 υπουργική απόφα¬ 
ση έγκρισης της υλοποίησης του Υποέργου 1 με τίτλο 
«Σχεδιασμός, Υποστήριξη, Παρακολούθηση καιΈλεγχος 
Εφαρμογής Πράξης» από την ΕΥΕ με ιδία μέσα, χωρίς 
προσφυγή σε εξωτερικούς αναδόχους,όπως τροποποι¬ 
ήθηκε με την υπ’ αριθμ. 354/16.1.2007 όμοια απόφαση 
(ΦΕΚ 183/Β/13.2.2006). 

13. Την ανάγκη για τον σχεδίασμά, υποστήριξη, παρα¬ 
κολούθηση και έλεγχο της Πράξης. 

14. Την ανάγκη τροποποίησης της υπ’ αριθμ. 519/1.2.2006 
Υπουργικής Απόφασης (ΦΕΚ 183 τ.Β'/13.2.2006) Ορισμού 
Ομάδας Έργου λόγω επέκτασης του φυσικού αντικει¬ 
μένου της πράξης. 

15. Ότι η δαπάνη που θα προκληθεί για την αποζημί¬ 
ωση της Ομάδας Έργου και η δαπάνη για τις μετακινή¬ 
σεις τους θα καλυφθούν από τον προϋπολογισμό της 
πράξης, αποφασίζουμε: 

Την τροποποίηση της υπ’ αριθμ. 519/1.2.2006 υπουργι¬ 
κής απόφασης (ΦΕΚ 183 τ.Β'/13.2.2006 ) ως εξής: 

1. Συστήνεται και συγκροτείται Ομάδα Έργου στο 
πλαίσιο της υλοποίησης της Πράξης «Εφαρμογή Προ¬ 
γραμμάτων που προωθούν την ισότητα στην κοινωνία - 
ΚΑΛΛΙΠΑΤΕΙΡΑ» του Μέτρου 4.1. του ΕΠΕΑΕΚ II - Ενέρ¬ 
γεια 4.1.1. «Προγράμματα υποστήριξης της αρχικής επαγ¬ 
γελματικής εκπαίδευσης και κατάρτισης των γυναικών», 
με σκοπό τον σχεδίασμά, υποστήριξη, παρακολούθηση 
και έλεγχο της Πράξης λόγω της επέκτασης του φυσι¬ 
κού αντικειμένου της Πράξης. 

2. Η ομάδα αποτελείται από τους: 

• Παπαδοπούλου Αριστέα, Εκπαιδευτικό ΠΕ11, Προϊ- 
σταμένη Γραφείου Ολυμπιακής Παιδείας της Κ.Υ. του 
ΥπΕΠΟ. 

• Κέλλη Ηρακλή, Εκπαιδευτικό ΠΕ11, Στέλεχος Γραφεί¬ 
ου Ολυμπιακής Παιδείας της Κ.Υ. του ΥπΕΠΟ. 

• Κατσέλη Κωνσταντίνο, υπάλληλο ΠΕ διοικητικού 
της Κ.Υ. του ΥπΕΠΟ. 

• Ντίντα Σοφία, Εκπαιδευτικό ΠΕ06, αποσπασμένη 
στη Μονάδα Αία της ΕΥΕ Προγραμμάτων Κ.Π.Σ. του 


ΥΠΕΠΟ Για την γραμματειακή υποστήριξη της Ομάδας 
Έργου ορίζεται η Κατσογιαννοπούλου Παρασκευή Στέ¬ 
λεχος της Μον. Γ' της ΕΥΕ/ΥπΕΠΘ, με αναπληρώτρια 
την Δορυφόρου Μαρία, αποσπασμένη εκπαιδευτικό 
ΠΕ06 στο Γραφείο Ολυμπιακής Παιδείας της Κ.Υ. του 
ΥπΕΠΟ. 

3. Αποζημίωση για τη συμμετοχή των μελών στην 
Ομάδα Έργου καταβάλλεται στους: Παπαδοπούλου 
Αριστέα, Κέλλη Ηρακλή ,Κατσέλη Κωνσταντίνο και 
στην Δορυφόρου Μαρία, που αναλαμβάνει αναπλη- 
ρώτρια της γραμματειακής υποστήριξης, οι οποίοι θα 
εργάζονται για τις ανάγκες της ΟμάδαςΈργου πέραν 
του συμβατικού τους ωραρίου και καθηκόντων και σε 
χρόνο που δεν καλύπτεται από υπερωριακή απασχό¬ 
ληση, η οποία και θα καθοριστεί με την έκδοση κοινής 
υπουργικής απόφασης. Από την καταβολή αποζημί¬ 
ωσης εξαιρείται το μέλος της Ε.Υ.Ε. Προγραμμάτων 
Κ.Π.Σ του ΥπΕΠΟ. 

4. Οι εργασίες της ΟμάδαςΈργου θα διαρκέσουν μέ¬ 
χρι και τη λήξη του έργου 31.7.2008 και τα μέλη της 
θα είναι υπεύθυνα για τον συντονισμό των εργασιών 
όλων των υποέργων που υλοποιούνται στο πλαίσιο της 
Πράξης. Ειδικότερα, οι δραστηριότητες και τα παραδο¬ 
τέα όπως αυτά αποτυπώνονται στο Τεχνικό Δελτίο του 
Έργου της Πράξης είναι τα ακόλουθα: 

Υποέργο 1 «Σχεδιασμός, υποστήριξη, παρακολούθηση 
και έλεγχος εφαρμογής της Πράξης» 

Δράση 1: Υποστηρικτικές Δράσεις Υλοποίησης Έρ¬ 
γου 

> Σύνταξη προκήρυξης για την επιλογή εξωτερικού 
αναδόχου που θα αναλάβει την παραγωγή, αναπαρα¬ 
γωγή, μεταφορά και διανομή του επιμορφωτικού, εκπαι¬ 
δευτικού και ενημερωτικού υλικού, (υποέργο 3). 

> Σύνταξη Προκήρυξης για παροχή υπηρεσιών διορ¬ 
γάνωσης τριών (3) ενημερωτικών ημερίδων κεντρικής 
εμβέλειας (υποέργο 5). 

> Προμήθεια και διάθεση εποπτικού υλικού προς ενη¬ 
μέρωση και ευαισθητοποίηση των συμμετεχόντων στο 
πρόγραμμα. Το υλικό θα διατίθεται κατά τη διάρκεια 
των τριών (3) ημερίδων και μέσω αυτού καλύπτεται η 
σύνδεση των Ολυμπιακών Ιδεωδών με τα θέματα Ισό¬ 
τητας στην κοινωνία. 

> Επεξεργασία εκπαιδευτικού και επιμορφωτικού υλι¬ 
κού που θα αναπτυχθεί στα πλαίσια του υποέργου 2 
«Προγράμματα Επιμόρφωσης Εκπαιδευτικών», ώστε να 
αναρτηθεί στην επίσημη ιστοσελίδα του Προγράμμα¬ 
τος. 

> Σύνταξη προκήρυξης για την επιλογή εξωτερικού 
αναδόχου που θα αναλάβει την Αξιολόγηση των δρά¬ 
σεων του έργου, (υποέργο 6). 

> Σχέδια Αποφάσεων σύστασης και ορισμού Επιτρο¬ 
πών Αξιολόγησης/Παραλαβής των υποέργων και των 
σχολικών προτάσεων. 

Παραδοτέα 

Π1: Προκήρυξη για την επιλογή αναδόχου (Υποέργο 3) 

Π2: Προκήρυξη για την επιλογή αναδόχου (Υποέργο 5) 

Π3: Κατάλογος εκπαιδευτικού και επιμορφωτικού 
υλικού για ανάρτηση στην Ιστοσελίδα του Προγράμ¬ 
ματος. 

Π4: Προκήρυξη για την επιλογή αναδόχου για το έργο 
της Αξιολόγησης (Υποέργο 6) 

Π5: Αποφάσεις σύστασης και ορισμού Επιτροπών Αξι- 
ολόγησης/Παραλαβής των υποέργων και των σχολικών 
προτάσεων 

Δράση 2 «Υποστηρικτικές Δράσεις Επιμόρφωσης» 

> Πρόσκληση Εκδήλωσης Ενδιαφέροντος προς τους 
εκπαιδευτικούς Φυσικής Αγωγής - Ολυμπιακής Παιδείας 
για την συμμετοχή τους στα προγράμματα επιμόρφω¬ 
σης και συλλογή των αιτήσεων. 

> Σύνταξη σχεδίου έντυπης βεβαίωσης των επιμορ- 
φωθέντων εκπαιδευτικών. 

Παραδοτέα 

Π6: Πρόσκληση Εκδήλωσης Ενδιαφέροντος προς τους 
εκπαιδευτικούς Φυσικής Αγωγής - Ολυμπιακής Παιδείας 
για την συμμετοχή τους στα προγράμματα επιμόρφω¬ 
σης. 

Π7: Σχέδιο Έντυπης Βεβαίωσης Επιμόρφωσης 

Στο πλαίσιο της επέκτασης της υλοποίησης της Πρά¬ 
ξης, η ΟμάδαΈργου αναλαμβάνει και τα ακόλουθα πα¬ 
κέτα εργασίας : 

> Δημιουργία άθΙρ άοεΙκ για την παροχή διευκρινιστι¬ 
κών πληροφοριών στους εκπαιδευτικούς που υλοποιούν 
τα Σχολικά Πιλοτικά Προγράμματα αλλά και γενικότερα 
για τις επιμέρους Δράσεις του Έργου. 

> Συνολική παρακολούθηση του έργου των Νομαρχι¬ 
ακών Υπευθύνων ως προς τον τοπικό συντονισμό. 

> Επιμέλεια έκδοσης του επιμορφωτικού, εκπαιδευ¬ 
τικού και ενημερωτικού υλικού σε συνεργασία με τον 
Ανάδοχο του Υποέργου 3. 

> Επεξεργασία του συνόλου του υλικού που θα αναρτη- 
θεί στην Ιστοσελίδα της Πράξης μέσω του Υποέργου 8. 

> Παρακολούθηση της οργάνωσης και καλής λειτουρ¬ 
γίας της Κινητής Έκθεσης σε συνεργασία με τον Ανά¬ 
δοχο του Υποέργου 7. 

> Παρουσιάσεις και εισηγήσεις σε Συνέδρια και άλλες 
εκδηλώσεις στο πλαίσιο της διάχυσης των αποτελε¬ 
σμάτων του Έργου. 


Παραδοτέα 

Π1.1: Λίστα με κατηγοριοποίηση ερωτημάτων εκπαι¬ 
δευτικών και απαντήσεων. 

Π2.2: Ετήσια έκθεση απολογισμού του έργου των Νο¬ 
μαρχιακών Υπευθύνων για τον τοπικό συντονισμό της 
πράξης. 

Π3.3: Τελική μορφή υλικού προς έκδοση. 

Π4.4: Τελική μορφή υλικού προς ανάρτηση στην Ιστο¬ 
σελίδα της Πράξης. 

Π5.5: Αναφορές παρακολούθησης της λειτουργίας της 
Έκθεσης στις Περιφέρειες. 

Π6.6: Κείμενα παρουσιάσεων σε έντυπη και ηλεκτρο¬ 
νική μορφή. 

Υποέργο 4 «Σχολικά Πιλοτικά Προγράμματα» 

> Σχέδιο εγκυκλίου για πρόσκληση υποβολής προτά¬ 
σεων από τις σχολικές μονάδες. 

> Σύνταξη Οδηγού Εφαρμογής και Διαχείρισης Πι¬ 
λοτικών Προγραμμάτων (σε συνεργασία με Μονάδα Δ’ 
Ε.Υ.Ε Προγραμμάτων ΚΠΣ). 

Παραδοτέα 

Π8: Πρόσκληση υποβολής προτάσεων προς τις Σχο¬ 
λικές Μονάδες (μέσω εγκυκλίου). 

Π9: Οδηγός Εφαρμογής και Διαχείρισης Πιλοτικών 
Προγραμμάτων. 

5. Η Ομάδα Έργου για τις εργασίες της θα τηρεί 
πρακτικά συνεδριάσεων. 

6. Τα μέλη της ΟμάδαςΈργου στο πλαίσιο εκτέλεσης 
του έργου τους θα μετακινούνται με απόφαση του αρ¬ 
μόδιου οργάνου και η δαπάνη μετακίνησης και διαμονής 
θα καλυφθεί από τον προϋπολογισμό της Πράξης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Αυγούστου 2007 

Η ΥΠΟΥΡΓΟΣ 

ΜΑΡΙΕΤΤΑ ΓΙΑΝΝΑΚΟΥ 

